జెఫ్రీ వాండర్సే

జెఫ్రీ డెక్స్టర్ ఫ్రాన్సిస్ వాండర్సే, శ్రీలంక క్రికెటర్.

 జననం 
జెఫ్రీ డెక్స్టర్ ఫ్రాన్సిస్ వాండర్సే 1990, ఫిబ్రవరి 5న శ్రీలంకలోని వత్తలలో జన్మించాడు. కొలంబోలోని వెస్లీ కళాశాలలో చదివాడు.

 దేశీయ క్రికెట్ 
2018 మార్చిలో 2017–18 సూపర్ ఫోర్ ప్రావిన్షియల్ టోర్నమెంట్ కోసం దంబుల్లా జట్టులో ఎంపికయ్యాడు. తరువాతి నెలలో 2018 సూపర్ ప్రావిన్షియల్ వన్ డే టోర్నమెంట్ కోసం దంబుల్లా జట్టులో కూడా ఎంపికయ్యాడు.

2018 ఆగస్టులో 2018 ఎస్ఎల్సీ టీ20 లీగ్‌లో గాల్లె జట్టులో ఎంపికయ్యాడు. 2019 మార్చిలో 2019 సూపర్ ప్రావిన్షియల్ వన్ డే టోర్నమెంట్ కోసం కాండీ జట్టులో ఎంపికయ్యాడు. 2020 అక్టోబరులో లంక ప్రీమియర్ లీగ్ ప్రారంభ ఎడిషన్ కోసం కొలంబో కింగ్స్ చేత డ్రాఫ్ట్ చేయబడ్డాడు.

2021 మార్చిలో 2020–21 ఎస్ఎల్సీ ట్వంటీ20 టోర్నమెంట్‌ను గెలుచుకున్న సింహళీస్ స్పోర్ట్స్ క్లబ్ జట్టులో భాగమయ్యాడు, 2005 తర్వాత వారు టోర్నమెంట్‌ను గెలుచుకోవడం ఇదే తొలిసారి 2022 జూలైలో లంక ప్రీమియర్ లీగ్ మూడవ ఎడిషన్ కోసం కొలంబో స్టార్స్‌తో సంతకం చేశాడు.

 అంతర్జాతీయ క్రికెట్ 
2015 జూన్ లో ఎస్ఎల్సీబి ప్రెసిడెంట్స్ XI, పాకిస్థానీల మధ్య టూర్ మ్యాచ్‌లో ఆడాడు. 2015 జూలై 30న పాకిస్తాన్‌పై శ్రీలంక తరపున ట్వంటీ20 అంతర్జాతీయ అరంగేట్రం చేశాడు. అతను వికెట్ తీయలేకపోయాడు, 4 ఓవర్లలో 25 పరుగులతో ముగించాడు.

వాండర్సే 2015 డిసెంబరు 28న శ్రీలంక తరపున 168వ వన్డే ఆటగాడిగా న్యూజిలాండ్‌పై శ్రీలంక తరపున వన్డే అంతర్జాతీయ అరంగేట్రం చేశాడు. తన మొదటి వన్డే ఇన్నింగ్స్‌లో నాటౌట్‌గా 7 పరుగులు చేశాడు. కానీ బౌలింగ్‌లో వాండర్సే 2 ఓవర్లలో 34 పరుగులు ఇచ్చాడు. ఈ మ్యాచ్‌లో శ్రీలంక 10 వికెట్ల తేడాతో ఓడిపోయింది. సాక్స్టన్ ఓవల్‌లో జరిగిన 3వ వన్డేలో 42 పరుగుల వద్ద టామ్ లాథమ్‌ను అవుట్ చేయడంతో తన మొదటి వన్డే తీసుకున్నాడు. బే ఓవల్‌లో న్యూజిలాండ్‌తో జరిగిన మొదటి ట్వంటీ20 ఇంటర్నేషనల్‌లో కోరీ అండర్సన్‌ను అవుట్ చేయడం ద్వారా తన మొదటి ట్వంటీ20 అంతర్జాతీయ వికెట్‌ని సాధించాడు. 2016 ఐసీసీ వరల్డ్ ట్వంటీ 20 శ్రీలంక జట్టులో చేర్చబడిన వాండర్సే, న్యూజిలాండ్, పాకిస్తాన్ పర్యటనలలో సరైన ఆటతీరు కనబరచని కారణంగా, ప్రపంచ కప్ జట్టు నుండి తొలగించబడ్డాడు. గాయంతో లసిత్ మలింగ దూరం కావడంతో ఇతడిని మళ్ళీ జట్టులోకి చేర్చుకున్నారు.

 మూలాలు 

 బాహ్య లింకులు 
 

వర్గం:జీవిస్తున్న ప్రజలు
వర్గం:1990 జననాలు
వర్గం:శ్రీలంక వ్యక్తులు
వర్గం:శ్రీలంక వన్డే క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక క్రికెట్ క్రీడాకారులు